jkorsvik/nowiki_second_scrape_merged huggingface dataset:
Marie Gleditsch

Marie Hermana Dorothea Gleditsch (født 1860 i Horten, død 1925) var en norsk fotograf.Hun var datter av Ludvig Carl Gleditsch (1816–1897) og Mina Othilie Smit (1829–1903), og gift med Conrad Langaard Christiansen (1873–1925), sønn av Christian  Christiansen og Gina Bull. 
I sin samling har Oslo Bymuseum bilder tatt av Gleditsch av Gunerius Pettersens forretning 1902, Slottet u. å. og 2 portretter fra 1895. Hun var en av utstillerne på Bergensutstillingen i 1898.Gleditsch virket i Christiania fra ca. 1895 til 1905, først i Grændsen 19, deretter i Grændsen 3.


== Referanser ==


== Litteratur ==
Bonge, Susanne (1980). Eldre norske fotografer: fotografer og amatørfotografer i Norge frem til 1920. Bergen: Universitetsbiblioteket i Bergen. s. 139. ISBN 8271300148.
EgyptAir Flight 804

EgyptAir Flight 804 (IATA: MS804, ICAO: MSR804) var en internasjonal passasjerflyvning fra Charles de Gaulle internasjonale lufthavn i Paris til Kairo internasjonale lufthavn operert av EgyptAir. Klokken 02.30 egyptisk standardtid (UTC+2) 19. mai 2016 styrtet flyet, en Airbus A320-232, i Middelhavet i et område mellom Egypt og Hellas.Flyet hadde 66 personer om bord; av dem var 56 passasjerer, syv besetningsmedlemmer og tre personer tilhørende flyselskapets sikkerhetspersonell. Det var ingen overlevende etter ulykken. Et stort antall skip, fly og helikoptre fra flere land er sendt ut for å delta i en lete- og bergingsaksjon i den østlige delen av Middelhavet. Egyptiske militære myndigheter opplyste dagen etter ulykken at vrakdeler av det savnede flyet var blitt funnet om lag 290 km nord for Alexandria i Egypt.Ifølge radardata fra det greske forsvaret kom MS804 ut av kurs kort tid etter at flyet hadde kommet inn i den egyptiske flyveinformasjonsregionen (FIR). Flyet befant seg i en marsjhøyde på 37 000 fot (11 000 meter) da det brått tok en 90 graders sving til venstre, deretter en 360 graders sving til høyre, før det begynte å stupe mot havet. Radarkontakten med flyet opphørte i en høyde på om lag 10 000 fot (3 000 meter).


== Flyet ==
Flyet var en Airbus A320-232 fra 2003 registrert SU-GCC og med serienummer 2088. Det fløy første gang 25. juli 2003 og ble levert til EgyptAir 3. november 2003. Tidligere samme dag hadde flyet vært i Kairo, Asmara og Tunisia før det fløy fra Kairo til Paris som MS803.


== Passasjerer og besetning ==


=== Passasjerer ===
56 passasjerer fra 13 ulike land var om bord på flyet. Tre barn var blant passasjerene, en liten gutt og to spedbarn. Doble statsborgerskap hos enkelte passasjerer om bord skapte forvirring i telleprosessen.


=== Besetning ===
Besetningen på ti bestod av to flyvere, fem kabinansatte og tre sikkerhetspersonell. Ifølge EgyptAir hadde kapteinen om bord, Mohammed Shoukair, 6 275 flytimer registrert, av disse var 2 101 timer om bord på Airbus A320, mens andrepiloten Ahmed Assem hadde 2 766 flytimer.


== Fotnoter ==


== Referanser ==


== Eksterne lenker ==
(en) EgyptAir Flight 804 – kategori av bilder, video eller lyd på Commons
Siste oppdateringer (engelsk) – The Guardian
Siste oppdateringer (engelsk) – BBC News
Egyptair flight MS 804 loss of aircraft (offisiell kunngjøring) (engelsk) – Airbus
En sjømandsbrud

En sjømandsbrud (dansk: En Sømandsbrud) er en dansk stumfilmkomedie fra 1914 regissert av Vilhelm Glückstadt. Manuset ble skrevet av Niels Th. Thomsen. Rollen som John Carter spilles av den norske skuespilleren Thorleif Lund.


== Handling ==
I en kinoannonse i Vestfold Arbeiderblad fra 23. mars 1915 beskrives handlingen slik:

En sjømandsbrud er en overordentlig fængslende fortælling om en kaptein, som for at faa utbetalt assurancesummen, lar sit skib gå under med mand og mus, og om en ung og forelsket pike, som klær seg ut som skibsgut og paatar sig en saadans hverken morsomme eller ufarlige arbeide for at faa visshet for om hendes kjæreste er saa trofast, som hun vil han skal være.


== Rolleliste ==
Peter S. Andersen - Kaptein Hilton
Thorleif Lund - John Carter
Gudrun Houlberg - Lillian Bennet
Oscar Kiertzner - Styrmannen
Rasmus Ottesen - Båtsmannen


== Referanser ==


== Eksterne lenker ==
(en) En sjømandsbrud på Internet Movie Database 
(da) En sjømandsbrud i Danmark Nationale Filminstitut
Brændte vinger

Brændte vinger (dansk: Brændte Vinger) er et dansk stumfilmdrama fra 1917 regissert av Emanuel Gregers. Han skrev også manuset. Rollen som barnehjemsforstander Norris spilles av norske Thorleif Lund.Slik ble filmen beskrevet i en kinoannonse i Romsdals Amtstidende 11. februar 1918:

Det er en historie om den sorg og motgang, en ulykkelig, ung kvinde har at gjennemgaa før hun når frem til kjærlighetens sande lykke vi faar at se i denne storslagne film.


== I rollene ==
Gudrun Houlberg - Agnes West
Peter Nielsen - Proprietær West, Agnes' far
Marie Dinesen - Agnes' mor
Frederik Jacobsen - Bern, eldre lege
Johanne Krum-Hunderup - Fru Bern
Carl Lauritzen - Advokat Berling
Arne Weel - Mario Martini, sanger
Thorleif Lund - Norris, barnehjemsforstander
Maggi Zinn
Doris Langkilde
Agnes Lorentzen


== Referanser ==
Engebret Soot (1855–1913)

Engebret Soot (født 20. mars 1855, død 26. juni 1913) var en norsk ingeniør og arkitekt. Han var sønnesønn av kanalingeniøren med samme navn og sønn av fløtningsinspektør Dines Soot (1818–1897).
Soot ble født i Elverum, men vokste opp i Aremark. Han fikk utdannelse ved det som siden har fått navnet Chalmers tekniska högskola, i Göteborg.
I 1882–86 var han ansatt som stadsingeniør i Holmestrand, der han deltok i gjenoppbyggningen av byen etter brannen i 1884. Senere var han stadsingeniør i Hamar og Skien. Han drev også selskapet Soot's vandbygningsbureau i Kristiania.
Soot huskes best for en håndfull bygninger i sentrale strøk av Hamar.


== Verker i utvalg ==
Basarbygning, Holmestrand (1883; brant 1884)
Utvidelse av Hamar folkeskole (den senere Midtbyen skole), Skolegata 1 (1892)
Grand hotell, Torggata 1, Hamar (1893; brant 1969)
Frikirken, Horns gate 12, Hamar (1894)
Basarbygning, Storhamargata 2, Hamar (1896)
Egen villa, Stangevegen 14, Hamar (1896)
Brannvakten, Grønnegata 70, Hamar (1897)


== Referanser ==


== Kilder ==
Engebret Soot i Norsk kunstnerleksikon
Engebret Soot (1855–1913) i Lokalhistoriewiki
Byutvikling i Hamar: Arkitektur gjennom 150 år. Hamar: Hedmarksmuseet og Domkirkeodden. 1999. s. 10–11. ISBN 82-91326-11-8. 
Eyvind Lillevold, red. (1948). Hamars historie. Hamar. s. 309, 315, 358, 369, 579, 582–583, 586, 589. 


== Eksterne lenker ==
Engebret Soot i folketelling 1885 for Holmestrand
Engebret Soot i folketelling 1900 for Hamar
Engebret Soot i folketelling 1910 for Kristiania


== Bygninger ==
HM Land Registry

His Majesty’s Land Registry er en britisk statlig etat med ansvar for registrering av eierskap til land og fast eiendom i England og Wales. Etaten ble opprettet i 1862 og er underlagt Department for Business, Innovation and Skills. Den har 4 318 ansatte og hovedkontor i Croydon.Det har ved flere anledninger vært diskusjoner om å privatisere etaten.


== Referanser ==


== Eksterne lenker ==
Nettsted
I Finally Found Someone

«I Finally Found Someone» er en duett fra 1996 med Bryan Adams og Barbra Streisand. Sangen var en del av filmmusiken til Streisands komedie Speilets to ansikter. Den ble nominert til både Golden Globe og Oscar for beste sang. Låten nådde åttendeplass på Billboard Hot 100, og det ble Streisands største hit på nesten et tiår. Sangen er også med på en australsk versjon Adams' album 18 til I Die.
Artisten Céline Dion sang låten under Oscar-utdelingen på vegne av Streisand, og det var starten på et samarbeid mellom de to. Balladen «Tell Him» med Dion ble utgitt i november 1997. Sangen ble også utgitt på nytt i 2014 på en spesialversjon av Streisands album Partners.


== Referanser ==


== Litteratur ==
Santopietro, Tom (2007). The Importance of Being Barbra: The Brilliant, Tumultuous Career of Barbra Streisand (engelsk) (2 utg.). Macmillan. ISBN 9781429908535. 


== Eksterne lenker ==
Sangtekst
Mysteriet på Arsenal Stadium

Mysteriet på Arsenal Stadium (britisk tittel: The Arsenal Stadium Mystery) er en britisk kriminalfilm fra 1939 regissert av Thorold Dickinson. Dickinson og Alan Hyman adapterte Leonard Reginald Gibbles roman The Arsenal Stadium Mystery fra 1939, mens Patrick Kirwan og Donald Bull skrev filmmanuset. Den var én av de første spillefilmene hvor fotball var et sentralt element i handlingen. I rollene ses blant andre Leslie Banks, Greta Gynt og Ian McLean.
Filmen ble spilt inn i Denholm Film Studios og på location på Arsenal Stadium.
Flere Arsenal-spillere og medlemmer av staben medvirker, men det er bare manageren George Allison som har en talerolle.
Filmen viser opptak fra en virkelig kamp mellom Arsenal og Brentford 6. mai 1939. For anledningen gikk Brentford med på å bære draktene til det fiktive laget The Trojans framfor sine egne.


== Handlingen ==
Filmen er et mordmysterium, lagt - som tittelen antyder - til Arsenal Stadium i Highbury, London, den daværende basen til Arsenal Football Club, som på den tiden var ett av de dominerende lagene i engelsk fotball.
Bakgrunnen er en vennskapskamp mellom Arsenal og amatørlaget The Trojans. Én av The Trojans spillere, Jack Dyce, dør plutselig under kampen, og når det avsløres at han hadde blitt forgiftet faller mistanken både på hans lagkamerater og hans tidligere elskerinne. Inspektør Slade blir tilkalt for å løse mordet.


== Rolleliste ==
(I utvalg) 

Leslie Banks - Politibetjent Anthony Slade
Greta Gynt - Gwen Lee
Ian McLean - Politioverkonstabel Clinton (kreditert som Ian Maclean)
Liane Linden - Inga Larson
Anthony Bushell - John Doyce
Esmond Knight - Raille
Brian Worth  - Phillip Morring
Richard Norris - Dick Sketchley
Wyndham Goldie - Francis Kindilett
Alastair MacIntyre - Carter (kreditert som Alastair Macintyre)
George Allison - Seg selv
Tom Whittaker - Seg selv
E.V.H Emmett - Seg selv
Dennis Wyndham - Dørvakt
David Keir - Dr. Meadow


== Referanser ==


== Kilder ==
The Arsenal Stadium Mystery i BFI
The Arsenal Stadium Mystery i BFI Screenonline
The Arsenal Stadium Mystery på Arsenal.com
Arsenal Stadium Mystery Hit Silver Screen på Sports-nova.com


== Eksterne lenker ==
(en) Mysteriet på Arsenal stadium på Internet Movie Database 
(sv) Mysteriet på Arsenal stadium i Svensk Filmdatabas 
(nl) Mysteriet på Arsenal stadium på MovieMeter 
(en) Mysteriet på Arsenal stadium på AllMovie 
(en) Mysteriet på Arsenal stadium på Rotten Tomatoes
Den kjære familie (film)

Den kjære familie (svensk: Kära släkten) er en svensk filmkomedie fra 1933 i regi av Gustaf Molander. Manuset ble skrevet av Gösta Stevens og Gustaf Molander. Det var basert på danske Gustav Esmanns skuespill Den kære Familie, som ble uroppført på Det Kongelige Teater i København 1. mai 1892 og som hadde svensk premiere  på Dramaten i Stockholm 17. september 1892 Rollen som Lilli, som er gift med friherre Clas af Leijonstams frue, spilles av norskfødte Tutta Rolf.Den kjære familie ble spilt inn i Filmstaden i Råsunda, Åre, Skåne og Stockholm.Filmen hadde svensk premiere i Gävle 23. oktober 1933.


== Handling ==
Filmen handler om en viss grosserer Friis som har tre døtre, hvorav to er gift med menn av overklassen. Clas, mannen til datteren Lilli, har imidlertid store økonomiske problemer. Hans gods Clasberga er belånt og lånene begynner å forfalle. Til slutt lar Clas eiendommen gå på auksjon. Clas og Lilli forsøker seg på å starte restaurant i Stockholm, og da dét mislykkes, åpner de en nattklubb i stedet.


== Rolleliste (i utvalg) ==
Gösta Ekman - Friherre Clas af Leijonstam
Tutta Rolf - Lilli, hans frue
Carl Barcklind - Grosserer Friis
Thor Modéen - Generalkonsul Filip Randal
Edvin Adolphson - Direktør Ludwig
Dora Söderberg - Tyra, Filips frur, Lillis søster
Sickan Carlsson - Marianne, Lillis yngste søster
Georg Rydeberg - Erik «Kirre» Cronskiöld, greve
Åke Jensen - Løynant Valdemar «Valle» Nyström, grosserer Friis' søstersønn
Ruth Stevens - Sally, greve Cronskiölds elskerinne
Eric Abrahamsson - Karlsson, vaktmester
Arvid Petersén - Månsson, forvalter


== Referanser ==


== Eksterne lenker ==
(en) Den kjære familie på Internet Movie Database 
(no) Den kjære familie hos Filmfront 
(sv) Den kjære familie i Svensk Filmdatabas
Louise Engen

Martine Louise Engen (født 31. mai 1873 på Jensvold i Bodin, død 4. februar 1947 i Trondheim) var en norsk fotograf, kvinnesakskvinne og politiker.


== Liv og virke ==


=== Bakgrunn ===
Louise Engen var datter av skipper og jordeier Peter Johannessen E. (1840-) og Marie Sophie Margarini (1845-). Hun vokste opp på Jensvold i Bodin sammen med sine søsken, hvorav flere ble fotografer. I tillegg til søsteren Elisabeth Marie, som hun drev atelier med, arbeidet også brødrene Arnt og Simon Petter som fotografer. Arnt hadde fotobutikk i Trondheim og det var hos ham hun bodde under hele krigen og årene frem til hun døde i 1947. Louise Engen var ugift og etterlot seg ingen barn.
Hun hadde læretiden sin hos Daniel Georg Nyblin i Christiania, tok kurser der og i Stockholm, og hadde studieopphold i England og USA. 

I 1893 startet hun egen forretning i Storgata 46 i Bodø sammen med søsteren Elisabeth Marie, som også hadde gått i lære hos Nyblin. En annen søster, Anna, drev i brorens  navn en forretning lenger ned i Storgata som solgte prospektkort og fotografiske artikler.


=== Fotograf ===
I en periode i 1920-årene var Josefine Hofman fra Arjeplog i lære  hos Engen, og hun arbeidet også en tid i Engens atelier noen år senere.Engen ble medlem av Nordland Fotolaug i 1914, og hadde tillitsverv i flere perioder. Hun var stortingskandidat flere ganger, men ble aldri innvalgt. Hun var medlem av Bodø bystyre i ti perioder, i formannskapet og skolestyret, meninghetsrådet fra 1922. I bystyret var hun valgt inn fra Venstre og hun representerte også Avholdspartiet.

I 1918 var hun en av stifterne av Bodø Kvinneråd og var dets formann i 16 år. Hun var utsending til International Council of Womens møter i Washington og London 1925 og 1929, formann i Barnehjemskomiteen fra 1918. Medlem av edruelighetsnevnden, og var særlig opptatt av avholds-, freds- og kvinnesak. 
Atelieret hennes ble totalskadet under bombingen av Bødø 27. mai 1940, også alt fotoutstyr. Det kjennes ikke til arbeider utført av Louise Engen etter 1940. Hun bodde i Trondheim under hele krigen og var ikke aktiv fotograf etter 1945. Hennes private fotosamling, positiver av familiær karakter, er bevart, i tillegg har Nordlandsmuseet og Nasjonalbiblioteket en del fotografier etter henne. 


== Referanser ==


== Litteratur ==
Bonge, Susanne (1980). Eldre norske fotografer: fotografer og amatørfotografer i Norge frem til 1920. Bergen: Universitetsbiblioteket i Bergen. s. 111–112. ISBN 8271300148.
Liechtenstein under EM i svømmesport 2016

Liechtenstein deltok under EM i svømmesport 2016 i London i Storbritannia fra 9. til 22. mai 2016.


== Medaljevinnere ==


== Referanser ==
Kypros under EM i svømmesport 2016

Kypros deltok under EM i svømmesport 2016 i London i Storbritannia fra 9. til 22. mai 2016.


== Medaljevinnere ==


== Referanser ==
Gareth Sparham

Gareth Sparham (født 1948 i Storbritannia) er en oversetter innenfor feltet tibetansk buddhisme. Han har levd som buddhistmunk innenfor det tibetanske eksilmiljøet i Dharamsala, India i tyve år og studerte ved Institutt for buddhistisk dialektikk fra 1974 til 1982. Han tok sin Ph.D. i 1989 ved University of British Columbia i 1989, og trakk seg tilbake fra sin posisjon som fordragsholder ved Department of Asian Languages and Cultures i University of Michigan i 2009.


== Referanser ==
Dharma-dharmatā-vibhāga

Dharma-dharmatā-vibhāga (sanskrit) eller Skillet mellom fenomener og ren væren, er et kortfattet verk innenfor den buddhistiske retningen Yogācāra. Den blir tilegnet Maitreyanātha (ca 270-350 e.Kr.) og diskuterer skillet og korrelasjonen (vibhāga) mellom fenomener (dharma) og virkeligheten (dharmatā).
Verket eksisterer i både en prosaversjon og en versjon i vers og er bare bevart i en tibetansk oversettelse. Sanskrit-originalen skal ifølge den indiske buddhologen og omreisende, Rahul Sankrityayan, ha eksistert i Tibet på 1930-tallet.
Halfdan Strøm (arkitekt)

Det finnes også en maler kalt Halfdan Strøm.Halfdan Strøm (født 19. august 1872, død 6. januar 1921) var en norsk arkitekt.
Under høykonjunkturen på siste halvdel av 1890-tallet hadde han egen praksis og tegnet en rekke bygårder i Kristiania. Disse er preget av historisme med dragning mot jugendstil. I 1900 var han ansatt som avdelingsarkitekt hos Stadsarkitekten i Kristiania. Av kjente oppdrag i den forbindelse er klokketårn og toalettbygg ved Vestre gravlund.

Strøm utvandret til USA, nærmere bestemt Chicago, i 1903.


== Bygårder i Oslo ==

Frydenlundgata 1 (1895)
Dalsbergstien 14/14B (1896)
Møllergata 12 (1897)
Torvbakkgata 12 (1897–98)
Sofies gate 68 og 70 (1898; Strøm bodde selv i nr. 68)
Skovveien 8 (1898–99)
Waldemar Thranes gate 63 (1898–99)


== Referanser ==


== Kilder ==
Geir Tandberg Steigan: Arkitekter: Halfdan Strøm (1872-1921) (Arkitekturhistorie.no)
Knut Are Tvedt, red. (2010). Oslo byleksikon (5. utg.). Oslo: Kunnskapsforlaget. ISBN 978-82-573-1760-7.
Planodema

Planodema er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Små til middelsstore, noe avlange, mørkt brunlige trebukker. Pronotum er tønneformet med en liten tann på hver side. Dekkvingene er parallellsidige med rettvinklede "skuldre".


== Levevis ==
Som de fleste andre trebukker borer larvene i ved.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Theocridini J. Thomson, 1858
Slekten Planodema J. Thomson, 1860
Planodema albopicta (Hintz, 1919)
Planodema alboreticulata Breuning, 1954
Planodema albosternalis Breuning, 1950
Planodema andrei Gilmour, 1956
Planodema bimaculata (Aurivillius, 1916)
Planodema bimaculatoides Téocchi & Sudre, 2002
Planodema cantaloubei Breuning, 1954
Planodema congoensis (Breuning, 1942)
Planodema femorata (Gahan, 1890)
Planodema ferreirai Breuning, 1971
Planodema ferruginea (Breuning, 1950)
Planodema flavosparsa (Aurivillius, 1910)
Planodema flavovittata Breuning, 1947
Planodema freyi Breuning, 1955
Planodema granulata (Aurivillius, 1928)
Planodema griseolineata (Breuning, 1938)
Planodema leonensis (Breuning, 1936)
Planodema mirei Lepesme & Breuning, 1955
Planodema mourgliai Teocchi, 1994
Planodema multilineata Breuning, 1940
Planodema namibiensis Adlbauer, 1998
Planodema nigra (Breuning, 1942)
Planodema nigrosparsa (Aurivillius, 1914)
Planodema parascorta Veiga Ferreira, 1971
Planodema peraffinis Breuning, 1970
Planodema rufosuturalis Breuning, 1956
Planodema scorta (Thomson, 1858)
Planodema senegalensis Breuning, 1972
Planodema similis Breuning, 1958
Planodema strandi (Breuning, 1940)
Planodema unicolor Jordan, 1903


== Kilder ==
Longicorn ID - Theocridini
Liste over slektene
Katalog med utbredelsesdata Arkivert 27. april 2016 hos Wayback Machine.


== Eksterne lenker ==
(en) Planodema i Encyclopedia of Life 
(en) Planodema i Global Biodiversity Information Facility 
Planodema – detaljert informasjon på Wikispecies
Norman Chan

Norman Chan Tak-Lam (født 30. oktober 1954) er en hongkongkinesisk bankmann og statstjenestemann, som siden 1. oktober 2009 har vært sentralbanksjef for Hongkongs sentralbank. 


== Utdanning og yrkeserfaring ==
Chan gikk ved Queen's College i Hongkong, og har en 4-årig utdannelse innen sosiologi fra Chung Chi College ved The Chinese University of Hong Kong.Han begynte å jobbe som administrativ leder i Hongkongs regjering i 1976, da han var ferdig med sitt universitetsstudium. I 1991 ble han visedirektør i Hong Kong Exchange Fund, og da Hongkongs sentralbank ble etablert i 1993 ble Chan direktør der. Fra 1996 til 2005 var han visesentralbanksjef (Deputy Chief Executive). 
Han forlot sentralbanken i 2005, og ble visestyreformann i Asia of Standard Chartered Bank, en stilling han hadde fram til 2007, da han ble direktør i Chief Executive's Office (regjeringssjefens kontor, tilsvarende Statsministerens kontor). Denne stillingen hadde han fra juli 2007 til juli 2009. 
Den 19. juli 2009 ble Chan utnevnt til sentralbanksjef, og han overtok denne stillingen 1. oktober 2009. Han overtok da etter Joseph Yam, som hadde vært sentralbanksjef siden sentralbankens etablering i 1993. 


== Utmerkelser ==
Silver Bauhinia Star (1999)
Justice of peace (1993)


== Referanser ==


== Eksterne lenker ==
Presentasjon på sentralbankens hjemmeside (arkivert)
Chinese University of Hong Kong - Honorary Fellow - A Citation - Mr Chan Tak Lam, Norman, SBS, JP (arkivert)
Peder Pedersen

Peder Pedersen er navnet til flere personer:

Peder Pedersen (stortingsrepresentant) fra Stavanger 1824-26
Peder Pedersen (ordfører i Mo)
Peder Pedersen (ordfører i Bjørnør)
Peder Pedersen (grenselos) fra Tysfjord
Peder Pedersen (syklist) fra Danmark
Liste over ordførere i Bjørnør

Liste over ordførere i Bjørnør omfatter perioden fra 1838, ved etableringen med formannskapslovene, til Bjørnør herred i 1892 ble delt i Osen, Roan og Stoksund kommuner. Roan og Stoksund er senere slått sammen med Åfjord kommune.

Ordførerne Houge, Berg og Møller ble også valgt til stortingsmenn eller varamenn for Søndre Trondhjems amt.


== Se også ==
Liste over ordførere i Osen (1892–)
Liste over ordførere i Roan (1892–2019)
Liste over ordførere i Stoksund (1892–1963)


== Referanser ==
Griegsamlingen

Griegsamlingen er Edvard Grieg og hans kone Nina Griegs testamentariske gave til Bergen Offentlige Bibliotek. Den inneholder rundt 25 000 sider med blant annet 5700 brev, 890 skrevet av Grieg, noe som anslås til rundt tre firedeler av alt Grieg produserte. Materialet ble testamentert i 1906, ti måneder før Griegs død. Samlingen består av notemanuskripter, bilder, brev og dagbøker, og ble gitt under forutsetning av at det ble vedlikeholdt og gjort tilgjengelig for Bergens allmennhet.Samlingen er en del av Norges dokumentarv, et register over de viktigste dokumentene i norsk historie. Det er en nasjonal utgave av UNESCOs Verdensminne-program (Memory of the World). Originalmanuskriptet til Klaverkonserten i a-moll, op. 16 ble innlemmet sammen med Griegsamlingen i registeret.Da Troldhaugen ble solgt i 1919 ble samlingen overført til biblioteket, og den har siden vokst gjennom gaver og innkjøp av dokumenter. I 1930 ble en samling av kunstnerbrev lagt inn i samlingen av Nina Grieg. Notemanuskripter og brev er noe av det som er innkjøpt, blant annet med hjelp fra lokale sponsorer og Bergen kommune.


== Referanser ==
Radu Maltopol

Radu Tudor (eller Teodor) Maltopol (født 10. august 1940, București, Romania) er en rumensk musiker, komponist, journalist og dj.
Han er opprinnelig jazzpianist, og hoppet av under en turné til Nederland i 1969. Under pseudonymet Radu Teodor var han ansatt ved den rumenske avdelingen av radiostasjonen Radio Free Europe, der han hadde ansvaret for musikkprogrammet Metronom etter at den tidligere DJ-en Cornel Chiriac ble myrdet i mars 1975. Maltopol er nevnt av den ukrainske forfatteren Jurij Andrukhovytsj i boken "Hemmeligheten" (2007).


== Referanser ==